| Juozo Leleikos miniatiūrinių spygliuočių dendrologinė kolekcija |
| --- |
| IUCN Ia kategorija (gamtos rezervatas) |
| Juozo Leleikos sodyba Juozo Leleikos sodyba |
| **Vieta:** | Vilnius, Lietuvos vėliava Lietuva |
| 

Žemėlapis rodantis Juozo Leleikos miniatiūrinių spygliuočių dendrologinė kolekcija vietą.Juozo Leleikos miniatiūrinių spygliuočių dendrologinė kolekcija

  |
| **Koordinatės:** | 54°43′8″ š. pl. 25°19′25″ r. ilg.﻿ / ﻿54.71889°š. pl. 25.32361°r. ilg.﻿ / 54.71889; 25.32361Koordinatės: 54°43′8″ š. pl. 25°19′25″ r. ilg.﻿ / ﻿54.71889°š. pl. 25.32361°r. ilg.﻿ / 54.71889; 25.32361 |
| **Plotas:** | 0,1 ha |
| **Įkurtas:** | apie 1960 m. |
| **Valdymas:** | Valstybinė saugomų teritorijų tarnyba |

**Juozo Leleikos miniatiūrinių spygliuočių dendrologinė kolekcija** – saugomas botaninis gamtos paveldo objektas, dendrologiniu požiūriu vienas turtingiausių Lietuvoje mėgėjiškas medžių ir krūmų rūšių veislių sodybinis rinkinys, puoselėjamas Vilniuje, Antakalnyje, Oginskio g. 14, privačiame Juozo Leleikos sklype. Jau 50 metų žaliuojantį egzotišką sodą Sapieginės kalvų papėdėje sukūrė mėgėjas, medžiais susižavėjęs statybininkas. Sa­vo so­dy­bo­je J. Leleika at­lie­ka su­me­dė­ju­sių au­ga­lų dau­gi­ni­mo sėk­lo­mis ir ve­ge­ta­ty­vi­niais bū­dais eks­pe­ri­men­tus, už­si­i­ma šių au­ga­lų de­ko­ra­ty­vi­nių for­mų selekcija. Sodyba bu­vo pri­pa­žįs­ta­ma gra­žiau­sia Vil­niaus mies­te, čia daž­nai už­su­ka eks­kur­si­jos, Vil­niaus ir ki­tų mies­tų mo­kyk­lų, ko­le­gi­jų ir univer­si­te­tų moks­lei­viai ir stu­den­tai.

Objektą saugomu 1994 m. vasario 23 d. paskelbė Vilniaus miesto taryba, siekiant išsaugoti unikalią miniatiūrinę, turinčią apie 200 rūšių spygliuočių, dendrologinę kolekciją. Jos savininką atleido nuo mokesčių ir rinkliavų už žemės valdą bei statinius. Numatė ir galimybę skirti lėšų šiam objektui prižiūrėti bei tvarkyti. Sostinės savivaldybės administracijos užsakymu sodybos dendrologinis rinkinys 2008 m. buvo dendrologų profesionaliai įvertintas, o sukauptų augalų rūšių bei veislių aprašas išleistas kaip atskiras leidinėlis.

Kolekcija
---------

Daugiausia tai spygliuočiai: aukšti, dangų remiantys ir nykštukiniai, šliaužiantys pažeme ir liauni gyvatšakiai, kitokios formos augalai iš mūsų klimato platumų ir tolimų egzotinių kraštų. Gausu egzotiškų rūšių bei formų spygliuočių: virgininių kadagių, araukarijų, puskiparisių, tujenių, kėnių ir kitų. Vienų medžių šakos šliaužiančios, kitų – retašakės, dar kitų riečiasi į viršų. Tai siauralapė kuningamija, migdolinis cefalotaksas, kryžmiškoji mikrobijota ir kt. Įvairiausios pušys, eglės, kėniai, kukmedžiai, kadagiai, cūgos bei kiti medėjantys augalai stebėtinu būdu telpantys ankštame 10 arų sklype.

Lapuočių čia nedaug: pavasarį sužystanti japoninė magnolija, į paprastąją guobą įskiepyta svyrančioji, beržas keružis, riešutmedis, keletas žemaūgių obelų, prancūziškas vynmedis. Daugiausia kolekcijoje yra kukmedžių – apie 20 rūšių ir formų. Vienas retesnių – piramidinis kukmedis, kurio piramidės formos lają šeimininkas kūrė 35 metus. Kiti retesni augalai: bal­za­mi­nio kė­nio že­ma­ū­gė for­ma (*Abies bal­sa­mea ‘Na­na‘*), ari­zo­ni­nis kė­nis (*A. lasiocarpa (Ho­ok.) Nutt. var. ari­zo­ni­ca (Merr.) Lemm.*), ki­ni­nio ka­da­gio mar­gas­pyg­lė for­ma (*Ju­ni­pe­rus chi­nen­sis ‘Va­rie­ga­ta‘*), tar­pi­nio ka­da­gio gel­ton­ša­kė for­ma (*J. x me­dia ‘Old Gold‘*) ir kt. Šeimininkas teigia išvedęs apie 30 unikalių rūšių medžių. Sodybos augalai ne vieną kartą kentėjo nuo vagių.

Istorija
--------

J. Leleika gimė 1928 m. spalio 3 d. Žemaitijos ūkininko šeimoje, kurioje augo šeši vaikai, buvo jauniausias sūnus. 53 ha pa­vyz­di­niame ūkyje ve­šė­jo ne tik že­mės ūkio kul­tū­ros ir ke­le­to hek­ta­rų dy­džio vais­me­džių so­das, bet au­go ir ne­ma­žai de­ko­ra­ty­vi­nių me­džių bei krū­mų. Bū­tent čia J. Le­lei­ka įga­vo pir­muo­sius vais­me­džių ir de­ko­ra­ty­vi­nių me­džių skie­pi­ji­mo ir ki­to­kio vegetatyvinio dau­gi­ni­mo įgū­džius, ku­rie vė­liau la­bai pra­ver­tė ku­riant ir puo­se­lė­jant sa­vą­ją ko­lek­ci­ją. Tačiau profesionaliu sodininku jis netapo, buvo statybininku. Likimą pakoregavo sovietinė okupacija. Endriejavo ūkininko šeimos nariams tremties išvengti pavyko, bet ilgus metus teko slapstytis. Leleikų žemėje buvo įsteigtas kolūkis. J. Leleika persikėlė į Vilnių. Sodyboje visus augalus išaugino ir namą po plytą pastatė pats, niekieno nepadedamas. Į spygliuočių hobį įklimpusiam J. Leleikai teko perskaityti daug botanikos literatūros, konsultuotis su specialistais. Tačiau daugiausia pasiekė pats – praktiškai, eksperimentuodamas.

Įspūdingą medėjančių augalų rinkinį J. Leleika pradėjo rinkti 1956 m. kai tik gavo sklypą Vilniuje, Antakalnio rajone. Keturiasdešimt metų ieškojo pačių rečiausių augalų. Veisė dažniausiai šakelėmis, kurių atsiveždavo iš kelionių po įvairius SSRS botanikos sodus, kur nusikirpdavo patikusio egzotiško medžio šakelę. Dalį jų atsiuntė giminaičiai, kolegos sodininkai. Tačiau kol tokia šakelė įsišaknija, prabėga keleri metai. Apsieidavo be kokių nors šaknijimą spartinančių preparatų. Vėliau pats pradėjo eksperimentuoti, skiepyti. Pasak specialistų, spygliuočius skiepyti itin sudėtinga, nes būtina skubėti sujungti abi skiepijamas dalis, įskiepį ir poskiepį, kol paviršiuje nepasirodė sakų. J. Leleikos sklype galima išvysti sėkmingo ne tik tarprūšinio, bet ir tarpgentinio skiepijimo pavyzdžių. Vertingų augalų savininkas naudos iš to nesiekė, neplatino. Per visą gyvenimą gal tik porą kartų į sodininkų mugę buvo nuvykęs.

Duomenys
--------

Juozas Leleika 2014 m. vasarą
1995 m. inventorizacijos duomenimis:

* Pradėta kurti: apie 1960 m.
* Užimamas plotas: 0,1 ha
* Taksonų skaičius: 134
	+ spygliuočių: 85
	+ lapuočių: 49
	+ ypač vertingų: 21

Šaltiniai
---------

1. ↑  Nendrė Vaičikauskienė, Evaldas Vylius Navys. *Juozo Leleikos dendrologinis rinkinys Vilniaus mieste*, 36 psl. Vilnius: Vilniaus universiteto Ekologijos institutas, 2008
2. ↑  Vilniaus miesto ir rajono dendrologinių kolekcijų augalai Archyvuota kopija 2014-07-28 iš Wayback Machine projekto.

Nuorodos
--------

* Grožio salos. Juozo Leleikos dendrologinė kolekcija (*teviskesgamta.com*)
* Juozo Leleikio dendrologinė kolekcija (*vilniausgidas.lt*) Archyvuota kopija 2014-07-29 iš Wayback Machine projekto.
* Kam rūpi privačiose žemėse sukauptų vertingų augalų likimas (*delfi.lt*)
* Egzotišką sodą tenka saugoti nuo vagių (*lzinios.lt*)[neveikianti nuoroda]
* Asmeninių atradimų sala (valstietis.lt*)* Archyvuota kopija 2014-08-10 iš Wayback Machine projekto.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • R**Lietuvos botanikos sodai ir arboretumai** |
| --- |
|  |
| Botanikos sodai ir arboretumai | 
Dubravos arboretumas - Klaipėdos universiteto botanikos sodas - Šiaulių universiteto botanikos sodas - Vilniaus universiteto botanikos sodas - Vytauto Didžiojo universiteto botanikos sodas - Vytauto Didžiojo universiteto Žemės ūkio akademijos arboretumas |
|  |
| Botanikos parkai ir dendrologinės kolekcijos | 
Dzūkijos arboretumas - Girionių parkas - I. Navidansko parkas - J. Leleikos miniatiūrinių spygliuočių dendrologinė kolekcija - Obelynės parkas - Palangos botanikos parkas - Skinderiškio dendrologinis parkas |
|  |
| Oranžerijos | 
Kretingos dvaro oranžerija |

 |

„"

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RVilniaus miesto savivaldybės saugomos teritorijos |
| --- |
|  |
| Valstybiniai rezervatai | 
Vilniaus pilių kultūrinis rezervatas |
|  |
| Regioniniai parkai | 
Pavilnių regioninis parkas • Verkių regioninis parkas |
|  |
| Valstybiniai draustiniai | 
Dvarčionių geomorfologinis • Griovių geomorfologinis • Karoliniškių kraštovaizdžio |
|  |
| Savivaldybės draustiniai | 
Aukštagirio geomorfologinis • Cedrono aukštupio kraštovaizdžio • Naujojo Lentvario botaninis • Panerių erozinio kalvyno kraštovaizdžio • Šeškinės šlaitų geomorfologinis • Tapelių kraštovaizdžio • Valakampių klonio geomorfologinis • Veržuvos hidrografinis • Vokės hidrografinis • Vokės senslėnio šlaitų geomorfologinis |
|  |
| Gamtos paminklai | 
Plikakalnio atodanga • Pūčkorių atodanga • Šeškinės ozas |
|  |
| Valstybiniai gamtos paveldo objektai | 
Aukštųjų Panerių geležinkelio tunelis |
|  |
| Savivaldybės gamtos paveldo objektai | 
Antakalnio parko kedrinė pušis • Atragis Sudervėlės slėnyje • Augalų rūšių, įrašytų į Raudonąją knygą, augimvietė • Bernardinų sodo ąžuolas (Seniausias ąžuolas) • Bernardinų sodo ąžuolų grupė • Bernardinų sodo medžių grupė • Bernardinų sodo uosis • Filologų beržas • Gariūnų sufozinis cirkas • Juozo Leleikos miniatiūrinių spygliuočių dendrologinė kolekcija • Kalnų parko pušis • Kardalapio garbenio augimvietė • ~~Kaštonas Šiltadaržio gatvėje~~ • Katedros aikštės medžių grupė • Katedros aikštės paprastųjų klevų grupė • Keturkamienė didžialapė liepa • Keturkamienis paprastasis uosis • Lazdynų liepa • Liepa M. Daukšos kieme • Mažalapė liepa Lazdynuose • Medžių grupė Observatorijos kieme • P. Vileišio rūmų kiemo Klevų ratas • ~~Pilių parko kanadinė tuopa~~ • Pilių parko kaštonų ratas • Pilių parko liepų grupė • Pilių parko medžių grupė • Prezidentūros rūmų parko ąžuolai • Rokantiškių kalva • Sapiegų parko liepa (Seniausia liepa) • S. Daukanto atminimo ąžuolas • Senmedžiai buvusios Medicinos kolegijos kieme • ~~Sereikiškių parko devynkamienis gluosnis~~ • Uosis A. Mickevičiaus kieme • ~~Uosis Rožių alėjoje~~ • Valakampių atodanga • Vingio parko liepų alėja • Vingio parko šaltinis • Žvėryno glaustašakis ąžuolas • ~~Žvėryno liepa~~ • ~~Žvėryno pušis~~ • Žvėryno šešiakamienė liepa |

 |